Document ID: /roh_data/filtered/fineweb-2-filterrobots_roh.jsonl.gz/12998

Las dunnas favurisadas dal FC Turitg gudognan il cup svizzer - per la quarta giada aifer ils ultims tschintg onns e per la 12avla giada en tut. Ellas han battì las dunnas da Schaffusa da Neunkirch cun 2:0.
Las Turitgaisas han stuì cumbatter pli fitg ch’en ils ultims dus gieus dal final, en ils quals ellas avevan mintgamai declassà Basilea cun 5:0. In sajet plazzà da Barla Deplazes en il chantun da la latta suenter la pausa ha preparà il success per las favuritas.
En tut è il gieu stà egualisà, l’outsider Neunkirch ha schizunt gì dapli cumpart. Bun in quart ura avant la fin ha Sandrina Maurun lura fixà il resultat final da 2:0 cun in sajet a distanza.
RR novitads 16:00